Sumata ḥekkun-d timucuha deg iḍ, asmi tella tmetti d aɣarbaz n tmusni, ḥettben-t d allal n usiweḍ n isalen, tesnarnay azalen n tmetti d wansayen-is , d allaɣ n umdan.Tcud gar tilawt d usugen, ulac idles ur tt-nesɛi ara imi yess i yelmmed umdan amezruy-is, tettak cbah ɣer yinzan d lemɛun imi tettruḥu seg yimi ɣer umezzuɣ, akken tebna ɣef wawalen d izamulen sexdamen mkul taswiɛt, ɣer taggara ad nini d tawsit yettbeddilen si tallit ɣer tayeḍ, yal yiwen iḥekkutt akken yecfa ɣef aya temxalaf seg temnaḍt ɣer tayeḍ akken yemxalaf yisem i-sefkan yal tamnaḍt ( taḥkayt,taqsiḍt, taḥaǧit…).